|  |  |  |  |  |
| --- | --- | --- | --- | --- |
| **Vedtægter for Bokseklubben Limfjord af 2006.** | | | |  |
| **§ 1. Klubbens navn og hjemsted**  Klubbens navn er Bokseklubben Limfjord og er hjemmehørende i Skive Kommune.  Foreningens adresse er formandens.  Bokseklubben Limfjord er stiftet den 5. oktober 2006. |
| **§ 2. Klubbens formål**  Klubbens formål er at dyrke boksning på begynder, bredde og eliteplan, samt vægttræning og motion for alle og dermed i et forpligtende fællesskab at styrke folkeoplysningen og medlemmernes evne til at tage vare på sig selv og deltage aktivt i forenings- og samfundslivet. |
|  | | | |  |
| **§ 3. Medlemskab af organisationer:**  Klubben skal være medlem af Skive Idrætssamvirke (SIS), Danmarks Bokse-Union (DaBU) under Danmarks Idræts-Forbund (DIF). |
| **§ 4. Optagelse af medlemmer**  Som aktive medlemmer kan bestyrelsen optage enhver person der er myndig. Umyndige personers optagelse kan kræve forældres eller værgers samtykke.  Som passivt medlem kan bestyrelsen optage personer der har relation til klubben og som ønsker at støtte eller at arbejde for klubben.  Bestyrelsen kan udnævne æresmedlemmer. |  | |
| **§ 5. Kontingent**  Alle medlemmers kontingent fastsættes af bestyrelsen. Kontingentet betales forud, senest 4 uger efter træningsstart for den enkelte.  Passive medlemmer skal betale kontingent forud for ét år ad gangen.  Kontingenternes størrelser fastsættes af bestyrelsen  Æresmedlemmer, frivillige trænere og medlemmer af bestyrelsen er kontingentfri.    **§ 6. Udmeldelse – eksklusion** |  | |
| a. Udmeldelse af klubben skal ske skriftligt og med 14 dages varsel til bestyrelsen. En evt. kontingentrestance skal være berigtiget forinden udmeldelsen er gyldig. Medlemmerne har krav på skriftlig bekræftelse på udmeldelsen.  b. Såfremt et medlem er i kontingentrestance i mere end 2 måneder, og medlemmet på trods af en efterfølgende rykkerskrivelse med anmodning om betaling af restancen og med meddelelsen af konsekvensen af fortsat manglende betaling, ikke har indbetalt restancen inden 8 dage, er bestyrelsen berettiget til at ekskludere medlemmet af foreningen.  c. Ingen der er ekskluderet af foreningen som følge af kontingentrestance, kan igen optages som medlem af foreningen førend restancen er betalt.  d. Bestyrelsen kan desuden ekskludere et medlem når særlige forhold giver anledning hertil. Vedkommende skal inden bestyrelsen træffer sin afgørelse have haft lejlighed til at fremføre sin version af sagen og kan kræve, at spørgsmålet vedrørende eksklusion afgøres på den førstkommende ordinære generalforsamling |  | |
| **§ 7. Ordinær generalforsamling**  a. Generalforsamlingen er med de indskrænkninger, som disse vedtægter foreskriver, den højeste myndighed i alle klubbens anliggender.  b. Den ordinære generalforsamling, der afholdes hvert år i april eller måned, indkaldes med mindst 2 ugers varsel ved opslag i klubben og på BKL-hjemmesiden og BKL Facebook grupper senest 14 dage før afholdelse af generalforsamlingen.  c. Forslag, der ønskes vedtaget på generalforsamlingen, skal være klubbens formand i hænde senest 10 dage før generalforsamlingens afholdelse til optagelse på dagsordenen.  d. Stemmeret har alle medlemmer, der har været medlem af klubben i mindst 3 måneder før generalforsamlingen og i kalenderåret fylder 14 år.  e. Æresmedlemmer der ikke er kontingentbetalende i klubben, har kun taleret og ikke stemmeret på generalforsamlingen.  f. Passive medlemmer af foreningen har stemmeret.  g. Stemmeret kan kun udøves ved personligt fremmøde.  **§8. Generalforsamlingens afvikling**   |  | | --- | | Dagsorden for den ordinære generalforsamling skal indeholde følgende punkter: | | 1. Valg af dirigent  2. Bestyrelsens beretning for det forløbne år  3. Forelæggelse af regnskab til godkendelse  4. Behandling af indkomne forslag  5. Valg af:  a. Bestyrelse – formanden vælges særskilt  b. 2 Suppleanter til bestyrelsen  6. Eventuelt | |  |

**§9. Generalforsamlingens afvikling**

Generalforsamlingen vælger sin dirigent, der ikke må være medlem af bestyrelsen.

b. Generalforsamlingens beslutninger træffes ved simpelt flertal, jf. dog § 16 og § 17.

c. Dirigenten bestemmer afstemningsformen. Dog skal afstemning og valg på begæring fra mindst 5 stemmeberettigede medlemmer foregå skriftligt

d. Generalforsamlingens beslutninger føres til protokol, hvori også et referat af mødet optages i det omfang dirigenten skønner det nødvendigt.

**§ 10. Ekstraordinær generalforsamling**

Ekstraordinær generalforsamling kan afholdes når bestyrelsen finder anledning hertil, eller når mindst 1/3 af klubbens stemmeberettigede medlemmer stiller krav herom til bestyrelsen, med oplysning om det emne der ønskes behandlet. I sidstnævnte tilfælde skal generalforsamlingen afholdes senest 1 måned efter at begæringen er fremsat overfor bestyrelsen. Ved indkaldelse og offentliggørelse af dagsorden gælder bestemmelserne i § 7, stk. b og c.

**§ 11. Bestyrelse – valg**

a. Bestyrelsen er klubbens ledelse i det daglige og repræsenterer klubben i alle forhold. De vedtagne beslutninger og foretagne handlinger forpligter klubben i henhold til vedtægterne.

b. Bestyrelsen består af formand, kasserer og 3, 5 eller 7 bestyrelsesmedlemmer, der alle vælges for 2 år ad gangen. I lige årstal vælges formand og 1, 2 eller 3 bestyrelsesmedlemmer, og i ulige årstal vælges kasserer og 1, 2 eller 3 bestyrelsesmedlemmer. Suppleanterne er på valg hvert år, men genvalg kan finde sted.

c. Enhver der opstiller til valg til bestyrelsen, skal være medlem af klubben.

d. Bestyrelsen konstituerer sig selv med næstformand, kasserer og sekretær.

e. Bestyrelsen skal i videst muligt omfang lade sig repræsentere ved møder under DABU når disse annonceres og hvortil klubben har adgang.

**§ 12. Bestyrelse**

Bestyrelsen skal afholde sit første bestyrelsesmøde senest 14 dage efter generalforsamlingen. Bestyrelsen fastsætter selv sin forretningsorden.

Formanden indkalder til bestyrelsesmøde, så ofte han/hun finder det nødvendigt, eller når mindst 3 bestyrelsesmedlemmer forlanger det. Der er mødepligt for alle medlemmer af bestyrelsen. Bestyrelsen er kun beslutningsdygtig, når mindst halvdelen af dens medlemmer er til stede, heriblandt formand eller næstformand.

I formandens forfald indtræder næstformanden i dennes sted. Der føres protokol over bestyrelsens møder.

**§ 13.Bestyrelse - Tegningsret**

Klubben tegnes af formanden. Ved økonomiske dispositioner kræves dog underskrift af såvel formand som kasserer.

Klubbens medlemmer og bestyrelsesmedlemmer hæfter ikke personligt for de af klubben indgåede forpligtelser, for hvilke alene klubben hæfter med dens formue.

Klubbens medlemmer har ikke nogen økonomiske forpligtelser over for klubben, ud over kontingentforpligtelsen.

Klubbens medlemmer har ikke krav på nogen del af klubbens formue eller udbytte af nogen art.

**§ 14. Regnskab**

Klubbens regnskabsår går fra 01. januar til 31. december. Bestyrelsen skal mindst 2 uger før generalforsamlingens afholdelse afgive driftsregnskab for det foregående regnskabsår og status pr. 31.december til revisorerne.

Driftsregnskab og status skal forelægges for den ordinære generalforsamling til godkendelse og skal være forsynet med revisorernes påtegning.

**§ 15. Revision**

Den siddende bestyrelse vælger klubbens revisor efter gældende regler.

Revisorerne skal hvert år i marts måned gennemgå det samlede regnskab og påse at beholdningerne er til stede. Driftsregnskab og status forsynes med en påtegning.

Hver af revisorerne har til enhver tid adgang til at efterse regnskab og beholdninger.

**§ 16. Vedtægtsændringer**

Ændringer af vedtægterne kan ske på enhver generalforsamling, når mindst 2/3 af de afgivne stemmer er for forslaget.

**§ 17. Klubbens opløsning**

Bestemmelse vedrørende klubbens opløsning kan kun tages af en til dette øjemed særlig indkaldt generalforsamling.

For at denne generalforsamling er beslutningsdygtig kræves, at mindst 2/3 af klubbens stemmeberettigede medlemmer er til stede. Til forslagets vedtagelse kræves, at 3/4 af de afgivne stemmer støtter forslaget om opløsning af klubben. Opnås et sådant flertal på en generalforsamling, der ikke er beslutningsdygtig, indkaldes til en ny generalforsamling, hvor beslutning om opløsning af klubben kan træffes med ovennævnte majoritet, uanset hvilket antal stemmeberettigede medlemmer, der er til stede. I tilfælde af opløsning af klubben tilfalder alle aktiverne der til den tid er i klubbens ejendom, Skive Idræts Forbund.

Således vedtaget på ordinær generalforsamling den: 9. april 2019